છેલ્લા એક માસથી ભારત અને ચીન વચ્ચે ડોકલામ સરહદ મુદ્દે વિવાદ ચાલી રહ્યો છે ત્યારે આ મામલે ચીનના સરકારી અખબાર ગ્લોબલ ટાઈમ્સે પણ બળતામાં ઘી હોમવાનું કામ કરી ફરી એક વાર ડોકલામને લગતો અહેવાલ રજૂ કરતાં જણાવ્યું છે કે ચીન ડોકલામ મુદ્દે ભારત સાથે કોઈ જ સમજૂતી કરવા માગતું નથી તેમજ લેખમાં એમ પણ જણાવાયું છે કે ડોભાલ ભલે ચીનની મુલાકાતે આવ્યા હોય પણ તેનાથી ચીનના વલણમાં કોઈ ફેરફાર નહિ થાય. અખબારમાં જણાવવામાં આવ્યું છે કે જો ભારત ડોકલામ મુદ્દે તેનું વલણ નહિ બદલે તો ચીન પણ ભારત સાથે શાંતિ સ્થપાય તે માટે સંમત નહિ થાય.